Diari Oficial de la Generalitat Valenciana


Sumari del DOGV 395, del 23-06-1986 (1986/806560)

ORDRE de 30 de maig de 1986, de la Conselleria d'Economia i Hisenda, per la qual són dictades normes per a l'elaboració dels Pressupostos de la Generalitat Valenciana per a 1987.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   395

Data del DOGV
:   23-06-1986

Secció del DOGV
:   ALTRES DISPOSICIONS

Número del document
:   1986/806560


Data del document
:   30-05-1986

Organisme emissor
:   Conselleria d'Economia i Hisenda

Tipus de document
:   Ordre

Ordre de 30 de maig de 1986, de la Conselleria d'Economia i Hisenda, per la qual són dictades normes per a l'elaboració dels Pressupostos de la Generalitat Valenciana per a 1987.  
Les normes per a l'elaboració dels Pressuposts de la Generalitat Valenciana per a 1987, consoliden la metodologia ja iniciada en 1984 i tanquen el període d'aplicació pressupostària del Programa Econòmic Valencià 1984-87 amb un ajustament rigorós a les previsions de recursos i prestacions que s'hi preveuen.   
Els criteris del PEV pel que fa al mètode d'elaboració pressupostària, amb la introducció dels principis de rigor pressupostari i cost d'oportunitat per la selecció dels objectius i la instrumentació del pressupost per programes. La fixació d'objectius i la introducció del Pla General de Comptabilitat Pública, han permés d'assentar aquests principis i mètodes com a característiques pròpies de l'Administració Autonòmica, cosa que sens dubte ha aconseguit dissenyar per a aquesta una organització més adient amb el compliment de les seues competències i, fer una assignació de recursos racional i transparent, així com encarar amb bases firmes les prioritats i els canvis de modernització de les estructures i modes de funcionament que, de segur, li exigiran els objectius que per a la Generalitat preveja el PEV 88-91.   
Les instruccions contingudes en aquesta Ordre no suposen pràcticament cap modificació sobre les de l'any anterior, l'indubtable increment de la informació comptable i estadística de què a hores d'ara disposa la Generalitat sobre els seus mitjans i activitats, permetrà de perfeccionar-ne el compliment i les comeses, en ordre a la consecució dels nivells de prestació de serveis als quals el Programa Econòmic Valencià compromet a la Generalitat Valenciana per al pròxim exercici 1987.   
Per tot això, aquesta Conselleria d'Economia i Hisenda fent ús de les facultats que li confereixen la Llei 5/1983 de 29 de desembre, del Govern Valencià, i la Llei 4/1984, de 13 de juny, d'Hisenda Pública de la Generalitat, ha acordat aprovar les normes següents per a l'elaboració dels Pressuposts de la Generalitat per a l'exercici 1987.   
1. AMBIT D'APLICACIO  
Les normes d'aquesta Ordre seran aplicables:   
a) A la Generalitat Valenciana.   
b) Als Organismes Autònoms de caràcter administratiu.  
c) Als Organismes Autònoms de caràcter comercial, industrial i financer.   
d) A les Empreses o Entitats de la Generalitat que s'ajusten a la definició de l'article 5é de la Llei d'Hisenda Pública de la Generalitat.   
e) A la resta d'Ens del Sector Públics de la Generalitat Valenciana, no recollits en els apartats anteriors, els pressuposts dels quals s'hagen d'incloure en els de la Generalitat Valenciana, en compliment del que preceptua l'article cinquanta-cinc de l'Estatut i l'article vint-i-dos de la Llei d'Hisenda Pública de la Generalitat.   
2. ELABORACIO DEL PRESSUPOST  
2.1 Pressupost de la Generalitat i dels Organismes Autònoms.   
a) Els Organs superiors de la Generalitat i de les Conselleries elaboraran els avantprojectes corresponents de l'estat de despeses del seu pressupost per a 1987, ajustats a les Lleis que siguen d'aplicació als acords i directrius aprovats pel Consell i a les normes i criteris que s'assenyalen en aquesta disposició, presentant, en tot cas, les seues valoracions en milers de pessetes de 1986.   
b) De la mateixa manera, les Conselleries elaboraran els avantprojectes dels estats d'ingressos i despeses dels Organismes que hi estiguen adscrits, formant un únic pressupost per a cada Organisme, que abastarà totes les activitats, operacions i serveis que hagen d'efectuar-se en virtut de les funcions que tinguen assignades.   
c) L'elaboració del pressupost de la Generalitat i dels seus Organismes autònoms se subjectarà als terminis següents:   
c.1. Com a primera fase de confecció, cada Conselleria trametrà a la Conselleria d'Economia i Hisenda, abans del 15 de juliol de 1986, les fitxes explicatives dels programes l?execució dels quals es propose per a 1987, de forma que l'import global del total de programes per Conselleria no depasse al xifra indicativa que per a cada Secció es relaciona en l'Annex I, i també, trametran d'acord amb els requisits de programació establerts en l'Ordre d'11 de març de 1986 de la Conselleria d'Economia i Hisenda, les fitxes de projectes corresponents a les operacions de capital.   
La tramesa de la Proposta de Programesper a l'exercici 1987, haurà d'acompanyar-se necessàriament d'un Informe de la Intervenció Delegada en cada Conselleria, en què, sense perjudici de totes aquelles consideracions que fossen oportunes, es farà especial referència a la cobertura que l'esmentada programació preste a les obligacions de despesa adquirides per a l'esmentat exercici 1987.   
Els programes que prevegen l'execució de crèdits de transferències corrents i de capital hauran d'adjuntar els calendaris d'execució i els esborranys de les normes que en regularan la concessió.   
La informació relativa als diversos programes s'ha de presentar complimentant exclusivament els models FP (Fitxes de Programes) que es descriuen en l'epígraf 4 d'aquesta Ordre.   
c.2. La Direcció General de Pressuposts confeccionarà l'avantprojecte del Pressupost d'Ingressos i la previsió, si pertoca, de l'import dels beneficis fiscals que afecten els tributs propis i els cedits per l'Estat.   
c.3. La Direcció General de Pressuposts examinarà, en coordinació amb les Oficines Pressupostàries i els Organs responsables dels programes de cada Conselleria, la documentació pressupostària rebuda, a efectes d'ajustar els crèdits al que disposa aquesta Ordre, normes legals vigents i normes particulars que hi siguen aplicables.   
Aquestes oficines trametran a la Direcció General de Pressuposts la llista detallada de les dades de personal i el desglossament per conceptes econòmics dels costs financers per programa abans del 20 de setembre (Fitxa M.2 i M.1).   
c.4. Aquesta Conselleria, d'acord amb els resultats de l'examen i ajustaments prevists en l'apartat anterior, i ponderant els factors que s'assenyalen en l'article 24 de la Llei d'Hisenda Pública de la Generalitat, trametrà abans del 30 de setembre al Consell el corresponent avantprojecte de la Llei de Pressuposts de la Generalitat Valenciana, que una volta aprovat serà elevat a les Corts Valencianes en el termini indicat en l'article cinquanta-cinc, apartat quatre, de l'Estatut i article vint-i-cinc de la Llei d'Hisenda Pública de la Generalitat.   
c.5. Els pressuposts dels Organismes rebuts fora de termini, que no estiguen en condicions d'ésser integrats en la Llei de Pressuposts de la Generalitat Valenciana o que la inclusió d'aquestos es produesca en el trancurs de l'exercici econòmic de 1987, com a conseqüència del procés de transferències de funcions a la Generalitat Valenciana, s'elaboraran independentment i la seua tramitació s'efectuarà d'acord amb el que es fixe en la Llei de Pressuposts de la Generalitat Valenciana per a 1987, ajustant-se en l'elaboració a aquestes mateixes normes.   
2.2 Altres Ens Públics.   
Els Pressuposts corresponents als altres ens del Sector Públic Regional, es trametran a la Conselleria d'Economia i Hisenda per a la integració en els Pressuposts Generals de la Generalitat Valenciana, abans del 15 de juliol de 1986, a través de la Conselleria de què depenguen, i ajustats al que disposa les normes que els regulen.   
2.3. Empreses.   
Els programes d'actuació, inversions i finançament, així com els pressuposts d'explotació o de capital que hagen d'elaborar les Empreses de la Generalitat, es trametran a la Conselleria d'Economia i Hisenda abans del 15 de juliol de 1986.   
Els pressuposts dels Ens Públics i Empreses la creació dels quals es faça en el transcurs de l'exercici econòmic de 1987, s'ajustaran també a aquestes mateixes normes per a la seua elaboració i seran tramitats d'acord amb el que fixe la Llei de Pressuposts de la Generalitat Valenciana per a 1987.   
3. ESTRUCTURA DELS PRESSUPOSTS DE LA GENERALITAT VALENCIANA  
3.1. Del pressupost de despeses de la Generalitat Valenciana i dels seus Organismes Autònoms.   
3.1.1. Classificació dels crèdits.   
Els estats de despeses del Pressupost de la Generalitat Valenciana i dels Organismes autònoms es classificaran d'acord amb els criteris següents:   
-Per funcions i programes.   
-Per categories econòmiques.   
-Per unitats orgàniques.   
-Territorialment, els crèdits comprensius de les inversions de la Generalitat.   
a) Classificació per funcions i programes:   
Els programes de despesa es numeraran i denominaran segons la mateixa estructura funcional i de programes, vigent per a 1986, estructura que es declara oberta, per la qual cosa podran incorporar-s'hi els programes els òrgans gestors dels quals valoren escaient incloure en el seu avantprojecte, limitats pels nivells que en aquesta s'estableixen, prescindint-hi, si es considera escaient, dels que figurant en aquesta estructura no es corresponguen amb els objectius programats per a 1987.   
En els Pressuposts Generals de la Generalitat Valenciana només s'inclouran els que figuren en l'esmentada estructura, o s'hi afegesquen, en les condicions esmentades, sense perjudici que es creen programes de nivells inferiors, segons la importància dels objectius i les activitats en què es desenvolupen, en atenció al grau d'anàlisi que considere corresponent establir cada òrgan gestor, el seguiment del qual, en aquest cas, serà de la seua competència.   
La determinació dels programes pressupostaris haurà de coincidir, llevat dels casos excepcionalment justificats, amb l'àmbit de gestió d'una unitat orgànica (Direcció General o Servei), responent així al principi d'ordenació de l'estructura administrativa i la gestió pressupostària en funció d'àrees de treball homogènies dirigides al compliment d'objectius comuns.   
b) Classificació per categories econòmiques:   
Els crèdits s'ordenaran segons la seva naturalesa econòmica d'acord amb la mateixa classificació vigent per a 1986.   
A aquest efecte, s'entendrà per crèdit el consignat per concepte econòmic i programa.   
c) Classificació per unitats orgàniques:   
L'estructura orgànica dels pressuposts de despeses s'ajustarà a la classificació de primer grau que, per Seccions, figura en l'annex II.   
Les Seccions es desglossaran, segons pertoque, en les Direccions Generals, i/o Serveis en què els Organs de la Generalitat o Conselleries s'estructuren.   
3.1.2. Estructura Pressupostària.   
Els pressuposts dels Organs Superiors de la Generalitat Valenciana i dels de les Conselleries, així com els Organismes Autònoms que hi estiguen adscrits, es determinaran per agregació dels programes en què cada centre gestor de la despesa concrete les seues activitats, especificant-se en termes financers i d'unitats físiques, quan pertoque, els objectius a desenvolupar i els mitjans s'hi requereixen, que junt amb l'establiment dels indicadors corresponents, permetrà d'efectuar un seguiment del grau de realització durant l'exercici pressupostari. Aquestos programes s'agruparan per funcions.   
Els pressuposts que s'elaboren es presentaran per la Conselleria d'Economia i Hisenda combinant dos a dos el triple criteri per programes, orgànic i econòmic de classificació dels seus crèdits.   
P.1. Pressupost econòmic i per programes.   
Té per objecte enumerar, en estructura matricial, i per l'ordre que figuren en la classificació econòmica (files) els crèdits afectats a cadascun dels programes (columnes) i funcions.   
P.2. Pressupost econòmic orgànic  
Enumera per a cada Secció i per l'ordre que figura en la classificació econòmica, els diversos crèdits del pressupost; es presenta també en estructura matricial, distribuint els crèdits de cada concepte econòmic (files) entre els serveis a què se li afecta (columnes).   
P.3. Pressupost orgànic i per programes.   
El seu objecte és presentar la distribució de les dotacions pressupostàries en estructura matricial, de les funcions desagregades en els programes que hi estiguen integrats (files), pels imports assignats als serveis (columnes) que contribueixen a executar tals programes.   
3.2. Del pressupost d'ingressos de la Generalitat Valenciana i dels Organismes Autònoms.   
L'estructura del Pressupost d'ingressos de la Generalitat i dels seus Organismes autònoms es desenvoluparà per articles i capítols segons la mateixa classificació vigent per a 1986, sense perjudici del desenvolupament per conceptes que resulte aconsellable.   
3.3. De les Empreses.   
3.3.1. El programa d'Actuació, Inversions i Finançament de les Societats regionals inclourà, emmarcats en les previsions plurianuals a què es refereix l'article 47, de la Llei d'Hisenda Pública de la Generalitat, els documents següents:   
a) Un estat d'inversions reals i financeres.   
b) Un estat de finançament d?aquestes.   
c) L'expressió dels objectius a assolir i rendes a generar.   
d) Una Memòria de l'avaluació econòmica de la inversió o inversions.   
Aquestos documents s'ajustaran a l'estructura que s'indica en l'annex III d'aquesta Ordre i es completaran amb una Memòria explicativa del contingut del programai, si pertoca, de les principals modificacions en relació amb el que a hores d'ara vigeix.   
Les previsions plurianuals es referiran a un període de quatre anys, podent ser actualitzades, amb criteris lliscants, en cada exercici econòmic Tals previsions s'elevaran a coneixement i aprovació del Consell, amb anterioritat a la presentació del Programa, amb els mateixos requisits i per idèntics conductes als establerts per a aquest.   
3.3.2. El Pressupost d'explotació que han de presentar les empreses que percebesquen subvencions corrents amb càrrec als Pressuposts Generals de la Generalitat Valenciana i el Pressupost de capital si la subvenció fóra d'aqueixa classe, s'ajustaran al contingut de l'article 45 de la Llei d'Hisenda Pública.   
Els Pressuposts esmentats d'Explotació i Capital, que justificaran els crèdits consignats a favor de les Empreses respectives en els Pressuposts Generals de la Generalitat Valenciana, han de ser tramesos a la Conselleria d'Economia i Hisenda abans del 15 de juliol de 1986.   
4. DOCUMENTACIO PER A L'ELABORACIO DEL PRESSUPOST DE LA GENERALITAT VALENCIANA  
Els crèdits de l'estat de despeses s'indicaran amb el detall adient en els documents següents:   
4.1. FP. Fitxes de programes.   
Constituiran els documents base per a la fase decisòria del Consell a efectes d'analitzar els objectius, actuacions i cost pressupost.   
FP1. Presentació, cost i mitjans.   
Té per objecte denominar i localitzar el programa dins la seua respectiva subfunció i funció, oferir el cost del mateix per capítols, tot comparant-lo amb el programa equivalent en l'exercici anterior, reflexant-ne la variació, ampliació o reducció del cost.   
Alhora, detalla la plantilla de personal que es requereix per a l'execució, tot distingint les variacions que comportaria l'execució.   
El quart bloc d'informació en recollirà el detall dels Ingressos afectats específicament al programa, és a dir, aquelles taxes recaptades en funció de la venda de béns, prestació de serveis, etc., realitzades per aquest, així com aquells ingressos patrimonials i subvencions de caràcter finalista que gestionen.   
FP2. Detall dels crèdits proposats en el programa.   
Considerant que els crèdits per a despeses de personal queden informats en la FP1., en el desglossament per categories i noves contractacions, i entenent que la comparació entre l'import global dels crèdits de Cap. II per a 1986 i 1987 es prou expressiu, en les fitxes FP2-a, FP2-b, FP2-c i FP2-d es detallaran els crèdits corresponents als capítols IV, VI, VII i VIII respectivament, expressant tant el concepte pressupostari i el seu import com la destinació de la despesa amb especificació suficient per a la seua identificació.   
FP3. Objectius i Activitats.   
Hom complimentarà una fitxa per a cada objectiu detallant el conjunt d'activitats a desplegar per a la seua consecució. Hom farà referència a la seva relació amb el PEV, indicant-hi amb quins objectius d'aquest es correspon o si no hi té relació.   
Hom especificarà en la casella corresponent, el grup en què es classifica cadascun dels objectius.   
Si un programa té diversos objectius, a efectes de classificar les activitats encaminades a la consecució de cadascun d'aquests, es relacionaran precedits del codi següent o.1, 0.2, 0.3, .. que vindran a identificar «objectius número u, dos, tres...». Així mateix les activitats dirigides a l'objectiu número uno (0.1.) es relacionaran amb els codis A.1·1., A.1.2., A.1.3., que volen dir «Activitat número u dirigida a l'objectiu u, activitat número dos dirigida a l'objectiu u, etc.»   
Cada objectiu es classificarà en un dels grups següents (indicant-ho així en la F.P.3.) i haurà de concretar els termes que expressen aquests:   
A) Quines millores qualitatives pretén en la prestació actual dels serveis públics, indicant de quina forma repercutirà en l'administrat la millora introduïda.   
B) Quina variació (positiva o negativa) de la dimensió de prestació de servei públic pretén produir, quantifiant la variació.   
C) Quins efectes preten obtenir en el Sector Econòmic o Social sobre el qual actua, determinant la forma en què s'apreciaran aquestos.   
D) Mantenir-ne l'actual nivell qualitatiu i quantitatiu de prestació.   
Les activitats faran necessàriament referència a l'objectiu a què serveixen i reflexaran les tasques de caràcter administratiu o gerencial que en permeten el compliment. Amb aquest fi, es consideraran els processos administratius complets i no les fases prèvies o parcials de cadascun d'ells.   
FP4. Relació del Programa amb l'estructura de 1986.   
En aquesta fitxa, hom complimentarà l'epígraf corresponent segons el programa substituesca, refonga o forme part de programes de l'exercici 1986 o el corresponent a programa nou, si pertoca.   
De tota manera, es raonarà breument aquesta relació en l'espai per a observacions.   
FP0. Relació de Programes.   
En aquesta fitxa es relacionen tots els programes proposats per a cada Conselleria, amb els codis i els imports globals. Els programes s'enumeraran des del primer fins a l'últim, a l'únic efecte de plasmar el nombre de programes presentats, sense que aquesta enumeració supose cap tipus de prioritat.   
Hom detallarà la suma de tots els imports.   
2.0.C.1. Distribució econòmica per programes.   
Es detallaran per a cada Programa Pressupostari i per conceptes econòmics de la despesa (files), la totalitat dels crèdits assignats.   
1.1.Z.7. Annexos desenvolupament despeses de personal.   
Té com a finalitat recollir les despeses relatives a les plantilles dels cossos, escales i places que figuren en el pressupost de la Generalitat i en el dels seus Organismes Autònoms, a fi de fixar-ne els crèdits corresponents. Constitueixen, també, la base de partida per conéixer la distribució dels costs de personal dels programes en les Conselleries, serveis o organismes.   
La informació continguda en aquest document s'elaborarà a través de les fitxes següents:   
M.2.1. Despeses de personal. Dotacions cobertes actuals incloses en nòmina durant el primer semestre de l'exercici 1986 i consolidables com a cost anual o temporal per a l'exercici 1987.   
Les dotacions es presentaran diferenciades per règim jurídic, grup i nivell de destinació o equivalent.   
M.2.2. Despeses de personal. Dotacions que tot i no estar incloses en nòmina durant el primer semestre, estiguen consignades amb càrrec al crèdit 117, consolidables com a cost anual o temporal per a l'exercici 1987.   
Les esmentades dotacions es presentaran diferenciades per grup i nivell de destinació o equivalent.   
M.2.3. Despeses de personal. Dotacions Noves, entenent exclusivament com a tals les addicionals als vigents (en nòmina o residenciades en el crèdit 117 en 1986).   
Les dotacions es presentaran diferenciades per grup i nivell de destinació o equivalent.   
En les fitxes M.2.2. i M.2.3. relatives tant a dotacions no cobertes com a noves dotacions, es relacionaran separadament les previsions relatives a nous punts de treball, de les variacions retributives dels llocs ja coberts, cas en què no es computaran a efectes de totalitzar el nombre de dotacions del programa.   
9.1.A.0. Annex desenvolupament inversions.   
Hom confeccionarà com a documentació complementària dels crèdits consignats en els Capítols VI «Inversions Reals» i VII «Transferències de capital» i constarà d'un llistat d'operacions de capital a realitzar per cada programa, al qual s'uniran les memòries corresponents a cada projecte aprovades per la Comissió de programació econòmica i inversions públiques de la Generalitat i corregides, si pertoca, amb les modificacions que deriven de l'acord del Consell sobre la determinació de les operacions de capital de la Generalitat per a 1987.   
València, 30 de maig de 1986.   
El Conseller d'Economia i Hisenda,  
ANTONI BIRLANGA I CASANOVA  
Veure annex